
Nunaj, nunaj 
O dobri naši pastiri 
Porodi nam Divica 
Nije ljeto da se vani šeta 
Poručila Božićeva majka 
Prva je vura te noći 
Vse tičiee lepo poje 
O pastiri 

Veselje ti navješćujem 
Pastir zove si druga 
Vesel glas dignimo 
Cijelo nebo sjajem sije 
U to vrime godišta 
U to vrime godišta 
0 Marija, Marija 
Idem spat, Boga zvat 
Dobra večer ovom stanu 
U se vrime godišta 
Dober vam večer, gospodar! 
Dođe Božić, oj koledo 
Uspavanka malom Isusu 
Rodio se Bog 
O pastiri vjerni čuvari 
Ete o ljudi sim 
Ne štentajte pastiri 
Na nebu je zvijezda izašla 
Spavaj sinko majka pjeva 
Narodi nam se 
Poslušajte svi sada 
Radujmo se i pivajmo 
Hoj, hoj, gde si Jožef moj ? 

Godina III. Urednik: Slavko Modrijan Svezak III. 


U ove dane 

Božični dani su dani sreće i zadovoljstva stara i 
mlada, bogata i siromašna Hrvata. Narod je to i dokazao 
svojim brojnim božičnim pjesmama i običajima. Božične 
običaje obavlja sa posebnim zanosom i pobožnošću, pun 
vjere, da Božić ne bi bio Božić, ako se u kući ne bi obavljali 
običaji, koji žive u našem narodu stoljećima i predaju se 
iz koljena u koljeno. 

Ako promotrimo sadržaje pjesama i običaja vidjet 
ćemo, da narod slavi te dane cijelim svojim životom. Uz 
čovjeka usko je povezano sve što je živo i mrtvo u nje- 
govoj obitelji. Polja, blago, ptice, razne plodine sastavni su 
dio božične pjesme i običaja našega sela. 

Da naša mladež upozna život Hrvata seljaka, do- 
nosimo u ovom broju nekoliko božičnih običaja i pjesama 
iz raznih krajeva. 

Mladeži diljem Hrvatske, čitaj i upamti sve ovo što 
donosimo u vašem jedinom glazbenom listu, obogati svoju 
dušu počelima osebujnog kulturnog života tvoga naroda, 
čime ćeš moći u svakoj prilici manifestirati svoju naro- 
donosnu i kulturnu hrvatsku individualnost. 

Ugledaj se mladeži u primjer svojih pređa, pa ne 
ćeš živjeti da živiš, već ćeš živjeti za svoj narod i svoju 
jedinu domovinu Hivatsku. 


Božični narodni običaji u Bosni 


Fra Branko Krilić: 

LIVNO 

Kuća na Božić mora biti uredna, zato se prije dobro očisti, okreči, 
pod užuti, da iz svakog ugla otsijeva čistoća. 

U srijedu prije Badnjaka (tjedni sajam u Livnu) ili na sam Bad- 
njak starješina kuće kupi sve, što treba, osim toga bakalara, smokava, 
jabuka i trojstvo (tri božične svijeće). Prije podne starješina peče »Zao- 
blicu« (ovcu jalovicu ili odojka na ražnju). Na Badnjak se preko dana 
strogo posti, a na večer skoro svaka kuća mora imati graha s uljem 
na salatu, bakalara i gibanice (slatke pite s orasima, koja se obično 
začini medom). Na večer oko Zdrave Marije skupe se svi ukućani pa i 
oni, što su redovito kod blaga; starješina predmoli Anđeo Gospodnji, 
donese slamu, te govori Vjerovanje sa svim ukućanima, nakon čega 
posipa slamu po cijeloj kući »sudetijoj« (gdje se običaje sjediti) i oko 
ognjišta tako, da sav prostor bude pokriven desetak centimetara debe- 
gim slojem slame, koja je nekoč ostajala do Nove godine, a sada se 
uklanja već na Mladence. Nakon toga stopanica ili jedna između ne- 
vjesta uzme blagoslovljenu vodu i poškropi svu kuću i okolo kuće, 
t. j. sve prostorije u kući, štale (za ovce, konje, goveda i t. d.) izvana 
te iznutra, neprestano govoreći Vjerovanje i Očenaš na čast svecima. 
Kad se vrati u kuću, dočeka ju sva obitelj oko ognjišta na slami: stariji 
sjede na stolicama, a djeca na slami. Sada starješina ustaje te ide po 
badnjake, koji su već pripravljeni i prislonjeni uz kuću. Badnjaci su tri 
okrugla bukova debla, duga do metar i po s promjerom od 10 — 20 cm, 
a pri vrhu svakoga urezan je po jedan križić. Nekoč su badnjaci bili 
deblji (do pola metra). Starješina unosi u kuću po jedan badnjak, a 
samo kad s prvim stupi u kuću govori: »Dobro nam došo Badnjak i 
porođenje Isusovo!« Svi mu odgovore: »I s tobom zajedno!« Zatim stav- 
lja deblo na vatru, ali tako, da križić okrene od sebe prema gore. Bad- 
njaci se naslone na priklad (povišena željezna poluga, na koju se nasla- 
njaju drva, da vatra bolje gori) tako, da se najveći stavi na desno, srednji 
na lijevu stranu, a najmanji u sredinu. Sada započinje zajednička moli- 
tva ili »bogomolja«, koja traje najmanje pola sata, a negdje potraje i 
preko sat vremena. To je običajni večernja molitva, koja se sastoji od 
Anđeoskog pozdrava, litanija — svih svetih, raznih preporuka svecima 
i sveticama Božjim. Četiri dila, koja su Bogu mila i pjesme ponizno se... 
ili Zdravo tijelo. Na Badnjicu i uz Božić obično se pjeva: »U se vrime 
godišta« i još koja božična pjesma. 

Po svršetku molitve iznese se »sofra« ili »sinija« (okrugli do 30 
cm visoki stol), na koji se stavi božični kruh (pogača ili somun, koji 
je stopanica išarala otiscima članaka od šake ili findžana ili manje rakijske 
čašice, a zvali su ga čest ili česnica). I ostali božični kruh je slično iša- 
ran, i ako ne onako lijepo kao česnica. Na česnicu se stavi čanak sa 
žitom, obično pšenicom (zrnjem) u koju se usadi trojstvo (tri voštane 
svijeće, koje su nekada bile u donjem kraju spojene, a predstavljaju 
presveto Trojstvo). Od pšenice se odreže komadić, iz čanka se uzme malo 
žita, ponese se bukara s vinom, pa se na Badnjak blago nudi, da od 
svega malo okusi. 

Česnica se ne jede do »mladog lita«, kad je stopanica iznese u pot- 
križi za prvo jelo. Pred Božić se napeče toliko kruha, da je kuća pod- 
mirena za vrijeme božićnih blagdana. Obitelj posjeda oko sofre po sta- 
rosti, i to od najstarijeg na desno uokrug; ako ima mnogo osoba, onda 
ženske' imadu svoju, a djeca svoju sofru. Starješina upaljuje trojstvo 
govoreći pri tome Vjerovanje, te moli Očenaš i završi riječima: »Blago- 
slovi, dragi Bože, ove darove, koje ćemo blagovati!« Zatim uzima drvenu 
plošku, nalijeva u findžan rakiju i govori: »Zdravi ste! Dobro nam došlo 
porođenje Isusovo!« te nazdravlja prvom do sebe nazivajući ga po imenu 
(zdrav si Pero) i tako čaša obreda svu sofru dva do tri puta. Na Bad- 
njak se nazdravlja ne samo »ženskićim« nego i djeci. Dok se rakija pije, 
mezi se orasima i smokvama, a jabuke se jedu, dok se ne najede. Pod 
večerom uzima starješina bukaru s vinom, te nazdravlja istim redom i 
na isti način. Nakon večere uzima kućedomaćin kruha, umoči u vino i 
trne svijeće govoreći zajednički Vjerovanje. Po starom običaju, koji još 
nije sasvim izumro, svijeće su gasili pšenicom iz čanka, koru su grabili 
rukom i sasuli na plamen. Iza večere obično *še mole tri Očenaša, prvi 
za duše pokojnih s prethodnom zahvalom: »Zahvaljujemo Ti, svemo- 
gući milosrdni Bože, na svim svetim tvojim milostima i darovima, s 
kojim si nas darom podario i nahranio. Molimo Te, dragi Bože, unapre- 
dak, nadari nas na ovome svitu lipim zdravljem i veseljem, duše mrtve 
slavom i kraljestvom nebeskim«. Drugi Očenaš određuje se: Za voka i 
težaka, za rod žita ii Božje priviđenje, da s nami Bog providi sve onako, 
kako će biti na bolju slavu i hvalu dragom Bogu, kako će biti na spas 
naše duše, a na korist našeg tila. Treći Očenaš: »Molit ćemo jedan Oče- 
naš i Zdravu Mariju i Slava Ocu Bogu i svetom Roku, svetom Juri i 
svetom Iliji, da nam se smiluju, da sačuvaju nas i naše blago od nemilih 
bića: munje, grada, gromova i ostalog zla, koje nam more nauditi«. 

Nakon večere stariji se razgovaraju oko vatre, a djeca skaču po 
slami i vesele se, dok ne zaspu i tako se pričeka ponoćka, na koju idu 
svi osim stopanice i nemoćnih. Redovito bi na Badnjak ili prije starje- 
šina kupio cijeloj obitelji po nešto, što im podijeli iza večere. 

Idući u crkvu nose se fenjeri, pjeva se i puca, a to se nastavi osobito 
poslije mise. Ženske nose na misu mukete (dušice), koji gore preko sve 
tri mise. Običaj je bio, da se iza ponoćke svi znanci, pa i oni, koji su 
bili međusobno žestoko posvađeni, izmire te izljube. Nakon ponoćke, kad 
ulaze rnisari u kuću, svaki pozdravlja s: »Dobro vam došlo porođenje 
Isusovo!« Prisutni odgovaraju: »I s tobom zajedno!« Kad se svi sakupe, 
•stopanica stavlja sofru za ručak (doručak), koji se odvija, kao što je već 
spomenuto. Nakon doručka jedni odu nahraniti blago, koje na Božić 
mora imati pune jasle. U kući je uvijek pripravljeno piće i meza za česti- 
tare i goste. U prva tri dana Božića mladež igra kolo u susjedstvu sve 
do ručka. Prvi dan ne ode se čestitati, nego slijedeći dan, a mise se na- 
stave govoriti po grobljima. Kad se ide na čestitanje i na užinu, muškići, 
ženskići i djeca ne jedu u istoj sobi. 

Slama, koja se posipa po kući, potsjeća na jaslice, gdje je Isus prvi 
put položen. Slama iz kuće posiplje se po voćnjaku i kupusnjaku, da 
bolje rodi. 

BOSANSKA POSAVINA 

Božićni običaji ovoga kraja slični su božičnim običajima u slavon- 
skoj posavini. Djeca od 10 — 15 godina usijeku uoči Badnjaka hrastovu 

lgranu »šušnjatu« (s lišćem) i bace je zorom na kućni krov s prednje strane 
i to po mogućnosti iznad ulaznih vrata. Dijete, koje je zabacilo badnjak, 
ulazi u sobu i pozdravlja: »Hvaljen Isus! Čestitam vam badnji dan!« Za- 
tim poljubi u ruku oca i majku, te ostale redom po starosti. Za nagradu 
dobiva kolač, koji ne smije izostati. Badnjak ostaje na kući preko 'cijelog 
Božića, a i dalje. Neki odsijeku cijeli mladi hrast i prislone ga uz kuću 
na krov. U kući, gdje nema djece, zabacuje badnjak dijete iz susjedstva. 
U jutro, čim svane, nahrani se živad dvostruko više nego obično. Nakon 
toga peče se ćurta (tikva pečenka), koja se isiječe na toliko komada, ko- 
liko je osoba u kući. Ćurta je obligatno jelo na Badnjak, pa se zato i 
zove badnjača. Nazivaju je i: bioćka, dubleka, jurgeta, misirača i bijela 
bundeva. Na Badnjak jedan peče pečenicu, (mlado krme), a svi ostali 
rade ostale poslove, jer u božične dane ne smije se raditi ništa, već samo 
svetkovati. Pred večer se pečenica onako na ražnju ostavi negdje »đupke« 
(okomito) u kut, te se odrezuje prema potrebi. Jedan od muškaraca ode 
po slamu, a ako je netko nema, dade mu je susjed, jer na Božić svatko 
mora na slami spavati. Krevete obično iznesu van iz sobe. Kad unese 
slamu u sobu nazove: »Hvaljen Isus! Čestit vam Božić i porođenje Isu- 
sovo!« Ostali odgovaraju: »I tebi duša bila čestita!« Nakon čestitanja 
pospe slamu po sobi. U to vrijeme domaćin* škropi blagoslovljenom vo- 
dom svu marvu i zgrade. Na povratku u sobu nazove: »Hvaljen Isust 
Čestit vam Božić i porođenje Isusovo!« Poškropi obitelj moleći glasno 
Vjerovanje, nakon čega slijedi zajednička molitva. Na koncu se pjeva: 
»Zdravo Tijelo«. Večera je posna, ali nefaljivo mora biti »Pava« t. j. 
bijeli grah, koji se skuhan iscijedi i izgnječi, te začinji uljem. Zatim 
»prokole« na krupno isječen kiseli kupus s uljem, kuhane suhe šljive i 
gibanica, koja se u Posavini kuha ovako: Ispeče se na štednjaku neko- 
liko listova neslanog pšeničnog tijesta, zasladi se pekmezom ili šećerom, 
koji se rastopi u vodi, zatim se listovi slažu u posudu gdje se odrezuje 
kao gotova pita. Večera se na posebnom za tu zgodu spremljenom platnu, 
koje se zove sofrica, a prostre se na slamu. Zatim donesu sud sa pše- 
nicom (sadi se na sv. Luciju) i svijećom ili tri svijeće u njoj. Domaćin 
se prekrsti i izmoli uz običajeni očenaš još tri na čast Presvetom Troj- 
stvu. Prije nego se počne jesti, domaćin uzme zaslađene rakije, čestita 
mlađima, nazdravi i ponudi svima pa i djeci. Svijeće se upali prije jela, a 
utrne nakon jela i molitve. Sofra se digne, a sve ostalo, pa i mrvice, kupe 
se drugi dan. Svetiljka g*ori cijelu noć do svanuća. Zatim se legne, jer 
se mora ići na ponoćku. Kad se ustanu »položaj« je prvi susjed, koji dođe 
u kuću. Domaćica ga moli, da sjedne, jer u protivnom slučaju ne će 
kvočke sjediti na jajima. Položaj je muškarac, te sjedi mirno sve do 
ujutro kad mu donesu sir i kobasicu, da malo načne, nakon čega svojom 
rukom nahrani živad. Muški nahrane blago obilnije no obično. Sakupe 
se u kući i pomole Bogu. Svijeće se pale prvi i drugi dan Božića pri ručku. 
Jede se ono, što je spremljeno na Badnjak. Ako tko nema pečenke, do- 
nesu mu je rođaci i susjedi, jer na Božić vlada ljubav. Poslije ručka 
mlađarija ide u kolo, a stariji jedni drugima na čestitanje Božića i pritom 
se ljube u lice muškarci međusobno i žene međusobno, dok mladež ljubi 
starije u ruku. 

Božični običaj u Dalmaciji. 




ivo Brkanović: ' ' , 

JUŽNA DALMACIJA 

Božiću se ljudi najviše vesele pa zato već nekoliko tjedana prije 
pripremaju sve, što je potrebno, da taj dan što svečanije proslave. Naše 
je selo stvorilo mnoge lijepe običaje, o kojima ću nekoliko redaka napi- 
sati. Sjećam se, kad sam kao dijete u svom rodnom selu, u Škaljarima 
kod Kotora, u tim običajima nalazio sreću, radost i veselje, koje mi ne 
može dati grad sa svim svojim sjajem i raskoši. 

Osam dana prije brinuli bi se roditelji, da toga dana u kući ništa ne 
fali. Bili bi sjekirom svinju, koju su kroz cijelu godinu hranili, a mi bi 
se djeca veselili, što ćemo toga dana »bržole« jesti, jer se^kod nas samo 
jednom u godini svinje biju, pa se svinjsko meso jede samo u Božiću. 
Dok bi bili svinju, mi bi se djeca sakupili okolo, čekajući kad će nam 
dati mijeh, kojega bismo napunili zrakom, igrali se s njime i pjevali: 

Božić ide s Vrnca, donesite vinca, 

Božić ide s Lokve, donesite smokve, 

Ako nijesu žene doma, to su djetići, 

Djetići su kolačići, darovat će nas, 

A djevojke igračice naigrat će nas. 

Na Badnji dan prije zore ustao bi otac da prvi prođe preko praga, 
te da unese lovorovu granu, kojom se iskiti kuća. Prije nego što bi ušao, 
nazvao bi Božju pomoć, pitajući za zdravlje ukućana, i to ovako: »Po- 
magao Bog, domaćine!« 

Mi bi odgovorili: »Dobra ti sreća!«, a zatim bi on: 

»Na zdravlje vi banje jutro!« 

Odgovor bi glasio: 

»I s tobom zajedno«. Otac bi ponovio: »Je li doma domaćin;«, a mi 
bi odgovorili: »Jest.« Otac: »Je li zdrav!«, a mi opet: »Jest«. Na to bi 
opet otac: »Neka je, vazda zdrav i veseo bio!« 

Na isti način pita za sve ukućane i unese lovorovu granu. Majka 
bi ga tada počastila rakijom i Jriganicama, a on bi tad iz starog čefer- 
dara ispalio po koji hitac, da se zna, da je domaćin svoje dvore okitio. 
Lovorove grane morali smo na isti način svi mi unositi, jer prije nismo 
imali pravo na friganice, a stariji brat na rakiju. Tada bismo mi djeca 
s majkom kitili božično drvce pjevajući ovu pjesmu: 


»Poručila Božićeva majka 
da će poslat dare po Božiću, 
lijepe dare, tri kite cvijeća. 

Onu kitu zdravlja i veselja, 
nju ćete mi u dvore staviti, 
da je u njim zdravo i veselo. 


Prvu kitu zdravlja i veselja, 
drugu kitu mira i pogodbe, 
treću kitu vina i šenice. 

Onu kitu mira i pogodbe, 

nju ćete mi pred dvore staviti, 

da je pred njim mirno i pogodno. 


Onu kitu vina i šenice, 
nju ćete mi u polje staviti, 
neka rađa vinom i šenicom«. 

Kad bi okitili božično drvce, majka bi otišla pripremati, što je potre- 
bno, da se pripremi za te dane. 

Ako koja voćka u voćnjaku ne rađa, onda bi otišli oni, koji su u 
kući najstariji, da traže od voćke plod, jer vjeruju, da kad voćka rodi, 
ovi moraju umrijeti, a kako se voćka razvila, tako tijelo dotičnoga, 
koji je od nje tražio plod slabi. Ovo se ovako vrši: Uzmu kosijer te u 
tri put govore ove riječi: »O narančo, voćko plemenita ili radi ili ćemo 
te sjeć!« Udare voćku tako o deblo, da malo deblo povrijede. 

Zatim bi otac otišao ubrati banjake od dubovog drva, koje se 
uveče okiti lovorom i lovor bi omotali bršljanom, jer ne bi dobro bilo, 
da se banjaci okite poslije zalaza sunca. U veče tek što zvoni »Zdrava 
Marija«, banjaci se naslažu na oganj i to ovako: Najprije unese domaćin 
svoj banjak govoreći: »Dobar večer, domaćine!« a mi bi odgovorili: »Do- 
bra ti sreća!« Na to bi on: »Na zdravlje ti banju veće!« a mi opet: »Da 
Bog da i s tobom«. Onda bi položio banjak na oganj. Poslije njega mora 
svaki muškarac unijeti po jednoga, a najposlije unese domaćin još jed- 
noga za napredak, »da bi na godinu jedna muška glava više bila«. Ovaj 
posljednji banjak položi unakrst. Onda uzme kruha i pšenice te posipajuči 
u znaku križa govori: »Banjače, ja tebe kruhom i šenicom, a ti mene 
svakom dobrom srećom«, a mi bi odgovorili: »Oće, ako Bog da«. Zatim 
otac uzme čistoga (ili kako kod nas zovu cijeloga) vina, te ih opet s 
njime pospe govoreći: »Ja tebe vinom crljenijem, a ti mene zdravljem i 
veseljem!« Ostatak vina popiju svi ukućani, jer je to zdravo. Podno se 
banjaka upali svijeća, koja mora gorjeti, dok ne pregore banjaci. Od svi- 
jeće, što ostane, spremi se, da se zapali, kad grmi, ili kod drugih vremen- 
skih nepogoda. Onda se večera u kuhinji pokraj banjaka. Za večeru se 
obično pripremi bakalar, a mogu biti i druge ribe, ali friganice ne smiju 
faliti. Tu se večer ostane dugo pokraj banjaka, pa dok djevojke skaču, 
momci pucaju iz mužara i starih čeferdara, a starci okrepljujući se pomalo 
onom »blagoslovljenom vodom« pjevaju obično poznatu Kačićevu pjesmu: 

»Veseli se, Dalmacijo slavna, 

Sinovi ti na glasu odavna« i t. d. 

Kad se pjevaču grlo osuši, onda bi ovako tražio, da ga se počasti 
vinom: 

»Domaćine, na tvoje poštenje, 

Na zdravlje ti došlo sveto porođenje, 

T^o tebi djeca bila živa«. 

Onda mu odmah domaćica dade vina, a on nastavi svoj »razgovor 
ugodni« tamo, gdje je prestao. Kad banjaci pregore, ugasi se vinom ona 
svijeća, što je gorjela podno njih, a ostatak vina popiju opet svi po malo. 

Na ponoći čestita se Božić uz pucnjavu mužara i pušaka, te se pjeva 
ova božična pjesma: 

»U se vrime godišta, 

Mir se svitu navišta, 

Porođenje ditića 
Od lipe Dive Marije«. 

Kod nas do pred par godina nije bilo mise u pol noći, pak se tada 
išlo obično spavati, tako da su za Božić ljudi bili opet svježi i veseli. Na 
Božić ostane svak kod kuće, da sa svojima proslavi taj blagdan. Na Stje- 

pan dan idu jedan drugome u posjete, ali žene i djevojke moraju i taj dan 
kod kuće ostati, da dočekaju i pogoste prijatelje, koji dođu u posjete. 
U večer se pali kriješ, jer je sutra Ivanjdan. Tu veče stave djevojke pod 
jastuk tri zrna boba, i to jedno ogule do pola, drugo čitavo, a treće ne 
ogule. To je ostatak starog poganskog običaja, kad su djevojke nastojale 
otkriti svog budućeg vjerenika. Djevojka bi u jutro, a da ne pogleda, 
uzela jedan od tri graha. Ako bi pogodila cijeli, dobit će bogatog, ako 
pola oguljeni, onda će dobiti srednje bogatog, a ako sasvim oguljeni, onda 
će dobiti za muža siromaha-poštenjaka. 

Inače je po Dalmaciji još običaj (kako je to na primjer u Rotorima), 
da se ispred kuće nagomila mnogo slame i drva, pa se to onda zapali. 
Ovaj se običaj naziva koleda. Zakolje se onda ovna ili janje, pa se preko 
kolede (vatre ispred kuće) skače. Nakon toga jedan od momaka navuče 
na se odrtu kožu, pa ide sa cijelim društvom od kuće do kuće vičući: 
»Marač, Harač!« Svatko mu nešto pokloni. 

Kako se već kroz godinu misli na Božić, vidi se iz rečenice, Tcad seljak 
u Dalmaciji u zloj godini veli: »Ne ću moći za Božić ni svijeću utrnuti«. 

Vinko Nikolić : 

SJEVERNA DALMACIJA 

BOŽIĆ U DOMU OCA MOGA 

I. 

Jako smo daleko, dragi, ali vaša blizina mi ispunja dušu cijelu, 

U ovom dragome gradu u misli sam večeras zajedno s vama; 

I gledam vas: posjedali jedno do drugog, na čelu stola je mama; 

Svi tihi, ozbiljni i skrušeni, svi u svetačkom odijelu. 

Šutke, u tihoj molitvi, poškropiste svaki kut naše kuće, 

Onda ste tamjanom okadili svetačke slike, pa na ognjištu jela. 

Potom upalili božičnu svijeću sred božična kruha bijela, 

I žlicom zagrabili u zajedničku zdjelu jelo još posve vruće. 

Ove ste godine izostali uobičajenu večernju Misu, 

I uz gotovu večeru odmah ste za stol svoj sjeli. 

Izmolili molitve svoje, pa domalo svoj zalogaj jeli. 

Blagovaste večeru, što ni obroci ni vrste ko prošlih godina nisu. 

» 

Tek kad ste počeli jesti, vidjeste: majka je priredila i za me, 

A moje je mjesto prazno — ne prvi put ove godine. 

- I nekako tužno i skrušeno uzdahnuste: »Čuvaj ga, Gospodine, 

Čuvaj u dragoj daljini najmlađeg sina naše stare mame!« 

Povečerali ste siromašnu večeru u šutnji, jer razgovor uspio nije. 
Htjeli ste zapjevat božične pjesme, jer je to običaj stari, 

A1 nisu iz grla htjele, nisu- jer srce za običaj ne mari. 

Svi ste šutjeli, a svaki toliko toga u grudima svojim krije. 

Onda ste od straha, da vam se po bijelu stolnjaku ne prospu suze, 
Jedno za drugim ustali, i već rano pošli ste leći — 

Vinom ugasivši svijeću. Ni »laku noć« niste mogli reći. 

Tad naša majka, sama, moj čisti tanjur s objim rukama uze 

I nad njim se nagne pod svjetiljkom slabom, u nj upre suzne oči 
U nadi, da će sliku moju u nijemom ogledalu naći, 

I snrješak joj preleti licem, a bijela nada u srce brzo će šaći: 

S pjesmom na ustima, s braćom svojom, sigurno sin će moj doći! 

II. 

Nemoj, mila majko, ništa slati nego kratko pismo, 
da znam, da ste živi. 

Sudbina je ovo, mati, sudbina je, ali nismo 
ništa, jadni, krivi. 

Pošalji mi, mila mati, šaku praha zemlje naše, 
ispod našeg praga; 

i ugrabi malo mora, samo pola male čaše, 
to mi šalji, majko draga! 

Ono će me, majko, sjećat na dom oca moga, 
sjećat će me na Te. 

Ono će mi čuvat nadu, spasit vjeru: ima Boga, 
ima, — to vi znate! 


IH. 

Noćas budan i besnen gledam s balkona: 
na vedru nebu divan mjesec sja. 

I mislim: ovaj isti mjesec sad nad mojim gradom 
obasjava draga oka dva. 

Oh, kad ću, kad ću ugledati materina oka dva! 

A mjesec šuti, nijem i zelen, 

samo dalje — starac blijedi, zamišljeni 

tužno sja. 

O, Bože, daj mi, da što prije ja ugledam, 
zalivena suzom sreće, 
draga oka dva . . . 
olja materina. 

4 . 

Dr. Vinko Žganec: 

BOŽIČNE POPIJEVKE IZ MEĐIMURJA 

Kao što na području svjetske narodne popijevke Međimurske poka- 
zuju veliku plodnost, isto je tako i na polju crkvenih popijevaka. Hrvat- 
ska apademija znanosti i umjetnosti izdala je jedan čitav zbornik crkvenih 
pjesama iz Međimurja, koje sam ja skupio, te ovaj zbornik potvrđuje, da 
Međimurski Hrvati imaju ne samo mnogo svojih originalnih narodnih 
crkvenih pjesama, nego da su te pjesme doista i krasne i samonikle, te 
im služe na čast i kao dokaz njihove visoke moralne kulture. Mevtu crkve- 
nim pjesmama možda su najljepše božične, koje narod pjeva iz svtga srca. 
Da bi se i ostali krajevi naše domovine upoznali sa tim pjesmama, ja sam 
neke od njih za ovaj broj »Proljeća« glazbeno obradio, i uredništvo ih 
predaje našoj hrvatskoj mladeži kao božični dar hrvatskog Međimurja. 

i. Nunaj, nunaj . . . 

Riječi narodne 



»PROUEĆE« 1941/42. 



2. 0 dobri naši pastiri 

Riječi narodne 

g. Porodi nam divica 

Riječi nazodne 

Široko 

8. 0 pastiri 


Umjereno^ 


Obradio : Josip Hatze 

g. Veselje ti navješćujem 


Pokretljivo 


Obradio: Josip Hatze 

io. Pastir zove si druga 

Iz Međimurja 


Umjereno 


Zabilježio: Dr. Vinko Žganec 
Obradio: Mirko Kolar ić 

11. Vesel glas dignimo 

Iz Međimurja 

Zabilježio T Ifr. Vinko Žganec 
Obradio: Mirko Kolarić 

12 . 

jg. U to vrime godišta 

Iz Brikog 


Zabilježila i obradila: 
S. Lujza Kozinović 

14. U to mirne godišta 

Iz Tuzle 


Zabilježila i obradila: 
S. Lujza Kozinović 

/j. 0 , Marija, Marija 

lj. Dobra večer ovom stanu 

Riječi narodne 

18. U se vrime godišta 

Iz Dalmacije 

Polag'ano 


Obradio: Krsto Odak 

ig. Dober vam večer, gospodar 

Riječi narodne 


Polagano 


a ji Nekolikopjevača 

ffirT j j 

n j 0 />_ , 


Branko Šaka i 

f s i - - 






^ <g 




Po - 6er K 307 ire - čer, 90 -- spo - Par/ Do-Oer ram 

PP' • Nekoliko pjevača 


JJU 


lp 1 BP 


f 1 

Ire- cer, go - spo - darL Ma m/a - do le - to 

/.* ~ _ 


ire - se - // - mo se ! Na rn,a - An u ^ 


Na mla-do le - to 




77 ^* Malo življe 


S r ' 1 * , /*/rr' r*^ 


rrr.fr 

Ate hi - ii vam ze - le- nje, vu 


ve - se- li - mo se! 


ncp 

mo se/ 


^ T"r r r 'i r ^ ' r prr p rr'r f^r 


2 


ku - ci vam ve - se - lje, na hi - ii vam ze- le - nje, vu ku-ćivamve- 

Tempo’I. 


1. ~j- 2 — Tempo I. 

Jj fg ; « M*; |-J.i4^ k 4 ^ 

- Hr 


:* 


se - lje! Na © se - lje! 

- - - ™/=^i=5==r 


Do-ber vam ve - cer 


90 - spo - dar. ! Do - ber vam ve- čer, . go - spo - dar!-. 


1 


»PROLJEĆE. 1741 - 42 . 


123 


20. Dođe Božić, oj Koledo! 

Narodna 


Veselo 


Obradio: Stanko Šimunić 

21. Uspavanka malom Isusu 

22. Rodio se Bog 

Narodna 


Obradio.: Miroslav ŠHk 

23- O pastiri vjerni čuvari 

Narodna 


Obradio: Miroslav Šlik 

24 - Ete, o ljudi sini 

Narodna 


Polagano i pobožno Obradio: Miroslav Šlik 

Uentajte pastiri 

Narodnu 

Obradio: Miroslav Slik 

26. Na nebu je zvijezda izasla 

Narodna 

2g. Poslušajte svi sada 

Iz Međimurja 


Zabilježio i obradio: 
Dr Vinko Žganec 

30. 


Radujmo se i pivajmo 

Iz Bačke 


Polagvmo 


Zabilježio i obradio 
Dr Vinko Žganec 

3i. Hoj, hoj, gde si Jozej 

lz Međimurja 

Zabilježio i obradio : 
Dr Vinko Žganec 

Radi laglje izvedbe dat ćemo ovdje nekoliko primjedaba i uputa za 
svaku pojedinu pjesmu, koju u ovom broju objelodanjujemo. 

1. »Poslušajte svi sada...«. Obrađena je za troglasni zbor, gdje prvi 
i drugi glas pjevaju soprani i alti, dječaci i djevojke zajedno, a treći glas 
pjevaju muški glasovi. Pjesma se ima pjevati zanosno i ne odviše brzo. 
Tekst je na nekoliko mjesta promijenjen (neznatno), tako da se može 
pjevati u svim našim crkvama i štokavskog jezičnog područja. 

2. »Hoj, hoj, gde si Jožef moj . . .« pastoralna je pjesma, ali radi svo- 
jega teksta ne će biti zgodno, da se pjeva u crkvi, pa se preporučuje, da 
se pjeva u domovima i na javnim koncertima izvan crkve u božično vri- 
jeme, i to u originalnom tekstu narodnom, koji nije mijenjan, pa tako 
pjesmi ostaje netaknuta njena naivnost i svježina narodnog duha. Dina- 
mika je označena uz note. 

U Međimurju su božični blagdani jedna opća narodna svečanost. Taj 
duh prožimlje tada cijeli narod, a on se odrazuje i u narodnoj pjesmi, koja 
se osobito mnogo u to vrijeme pjeva, ne samo u crkvi nego i u domo- 
vima. Ovu svečanost pojačavaju i stari narodni običaji, koji sada već nisu 
tako obilni kao ranije u narodu, ali ipak ih ima. Opći naš hrvatski običaj: 
donošenje slame na badnje veče u kuću i ovdje je općenito poznat. Po- 
slije zalaska sunca, kad se obave svi vanjski poslovi, kućegospodar donese 
u sobu slamu. On najprije pokuca, a djeca i gazdarica veselo odvrate: 
slobodno! i tada se otvore vrata, »japa« uđe u sobu i zaželi svojoj obitelji: 

»Falen budi Jezuš Kristuš! 

Daj Vam Bog konjiće, voliće, 

Praščiće, teliće, puriče, 

Račiće . . . 

i nabraja još mnogo toga, u čemu želi božji blagoslov svoj obitelji, već 
prema svojoj sposobnosti i dosjetljivosti, a ovu obilnu želju završava sa 
refrenom: 

»Zlata i srebra, 

Dušnoga zveličenja pak najveć!« 

Tada se svi pomole Bogu, otpjevaju koju božičnu pjesmu i napali se 
svijeća, te se pristupa pripremanju stola. 

Na stol se metne sijeno, pospe se sa pšenicom, na svaki ugao se stavi 
polovica repe, zatim se na stol stavi srebrni novac, i preko svega toga se 
prostre stolnjak, i na tako priređenom stolu se pripremi posna večera. 
Ovako spremljen stol ostaje kroz sva tri božična dana, i tek se poslije 
»Štefanja« stol pospremi, i slama iznese. 

O Božičnim danima idu betlehemari od kuće do kuće i pjevaju dječje 
božične pjesme, kao i pjesme o Novoj godini i o Sv. Trim Kraljima. 

Ostalo je u običaju davanje »božićnice«, rumene jabuke, koju za- 
ljubljena mladež daje izabranicima svoga srca. To se daje kod crkve, a i 
inače na ulici. Pozdravljaju se na ulici i čestitaju jedan drugome Božić i 
Novu godinu sa onim stereotipnim: »Daj Vam Bog konjiće...« 

Za cijeli su narod božični blagdani jedna opća svečanost i ta se odra- 
zuje na licima i vladanju mladeži i staraca. Narodne pjesme, koje se tom 
prigodom pjevaju, najljepši su odraz te svečanosti. 

Božični običaji u Slavoniji 


Badnjak 


OTOK 

Kokošji Badnjak. Na kokošji Badnjak (dan prije Badnjaka) hrane 
se kokoši devet puta i to u jedeku. Hrana se prospe, ali se kokoši ne 
vabe, zato da ne idu u drugu stranu nesti. • 

Badnjak. Na Badnjak ujutro dolazi kućni zet na prozor i viče: 
»Oćete M primiti položaja?« Ukućani odgovore: »Oćemo! ajde unutra!« 
Dođe u kuću i pomiriše vatru na banku govoreći: »Kobile vam se ždre- 
bile, krave vam se telile, ovce se janjile, kokoši nesle jajca i legle se!« 
U vrijeme čestitanja položaja drži jedna žena u zdili kukuruza i kad 
svrši čestitar prospe po njemu. Sada sidne uz vatru, da kokoši bolje nesu 
i legu se. 

Rano ujutro ide se tražiti voska seljanu-pčelaru. Kad dođe u kuću, 
pozdravi ukućane: »Faljen Isus! Čestit vam Adam i Eva!« Domaći odgo- 
vore: »Živ i zdrav bio!« Sjedne se, ukućani ga pospu kukuruzom nada- 
jući se da će slijedeće godine biti mnogo hrane. Nakon toga dobije vo- 
sak, ide kući i pravi svijeće za božićnu večer. 

Mijese tri kruha: Jedan za Badnjak u večer, drugi za prvi dan Bo- 
žića, a treći za Novu Godinu. Kruh, miješen za Badnjak, okićen je tije- 
stom i razdijeljen na četiri dijela. U poli je ružica, u prvom dijelu plug 
i kanđija, u drugom klas žita, u trećem mjesec, a u četvrtom zvijezda. 
Kruh, koji mijese za Božić i Novu Godinu, opašu tijestom i prekriže 
unakrst. Na poli kruha je ružica, a uokolo su četiri zvijezde. 

Prave i lepinje za blage dane. Na lepinji težačkoj ili volarici na- 
prave četiri sise od tijesta, na lepinji konjarici dvije sise, na ovčarici 
također dvije, a na svinjarici dvanajst. Lepinju pčelaricu izštipaju odozgo 
tako, da je slična saću. Te lepinje nose ukućani i podijele ih blagu. 

Mijese i tri čiste lepinje, koje zovu: lepinje od grla. Na Badnjak 
mora svako okusiti malo lepinje ii napiti se medene rakije, pa ga ne će 
grlo boliti. 

Od dobivenog voska prave tri svijeće. Prvu za Badnjak, drugu za 
Božić, a treću za Novu Godinu. Na svakoj svijeći prave pojase i to na 
prvoj jedan, drugoj dva i na trećoj tri, sve to radi jedinstva u Bogu. 

U sumrak ide jedan gologlav čovjek po slamu. Čim je unese u kuću 
viče: kvo, kvo-kvo (da kokoši dobro sjede na jajima), a djeca mu odgo- 
varaju: pi-pi-p'i-pi (da se pilići kupe oko kvočke). Zatim veli: »Čestit 
vam Bog i Božić i Adam i Eva«, našto mu ukućani odgovore: »Živ i 
zdrav bio!« 

Zatim donesenu slamu istrese po sobi, nakon čega traže tri klasa,. 
Klasje i svijeće omotaju se novom krpom i svežu zajedno. Na stol se 
također metne slama i prekrije bijelim stolnjakom. 

Žene izvlače ispod stolnjaka slamke I koja izvuče najdulju, njezina 
će kudelja biti najdulja. 

Zapale svijeću i dadu je muškom djetetu u ruku. Dijete se okrene 
kod stola i veli: »Hvaljen Isus!« našto mu ukućani odgovore: »Uvijek 
Isus! A, što veli dragi Bog, sinko?« Dijete odgovori: »Da se veselimo 
i da pijemo vino«. To se tri puta ponovi i nakon trećeg izgovora skoči 

dječak što više može, našto mu ukućani kažu: »Toliki do godine nara- 
stao«. Na stolu je čaša sa dvije svijeće među koje se metne i ova treća, 
koju je dječak držao. 

Prvo jelo te večeri je juha od rasola sa svježom ribom ili suhom 
ribom. Zdjela s juhom postavi se na stol, pokrije se kruhom, nakon čega 
se kućedomaćin, a za njim i ostali ukućani, prekriže i šapčući mole pet- 
najst Očenaša i petnajst Zdravih Marija u slavu rođenja Isusova. Zatim 
uzme badnjaču, raspolovi je i podijeli družini svakom po komad. 

Nakon, što pojedu juhu zagrabi domaćin žlicom vina i zalije svijeću. 
Ukućani znatiželjno gledaju, na koga će dim, jer onaj će prvi umrijeti. 
Ako dim pođe na mlado, govore stari: »Kud ćeš na mlado siroče, mi 
smo stariji, red je da mi prije pomremo!« (Ipak svako po malo tjera 
dim od sebe). U slučaju, da dim ide na starijega, govore mlađi: »Tamo, 
tamo, tebi je i doba!« Stariji na to odgovaraju: »Rad sam i sam, ali 
ipak ne do mi Bog! Još volim koju godinu poživjeti, a ne umrijeti!« Na- 
kon toga večeraju: papule od bijela graha i bijela luka, lopčage s bun- 
devinim sjemenom, medene pite, orehnjače, makovnjače i suhih šljiva. 

Za vrijeme večere uzme jedna od žena iglu i šije stoljnjak, i to 
unakrst: Prvi i treći, drugi i četvrti kraj. Druga je upita: »A što ti to 
šiješ?« Prva odgovori: »Vuku zube, ajduku ruke«. To čine za to, da ih 
hajduci ne pokradu i vuci ne pokolju stoku. 

Poslije večere mora svako malo jesti sira i jabuka. 

Sve mrvice po stolu pokupe i spreme, jer s njima i svetim travama 
kade bolesnike. Kad je i to svršeno, zapovijedi kućedomaćin mlađima, da 
pjevaju. Posjeđaju na slamu i otpočnu: 

Oj božiću, koledo! 

Za polnoćku oblače se u svečano ruho. Djevojke su obično u bije- 
lom: Bijele košulje, marame i zapregovi, a na glavi uz kupovno cvijeće 
imade svaka zeleni listić, olijepljen pozlatom. Nijedna ne nosi te noći 
zimskog ogrtača. 

Božić. Poslije polnoćke vrate se kućama i spavaju na slami do zor- 
nice. Na sam Božić oblače se u novo ruho (drugo). Preko dana se mu- 
škarci kartaju, a ženska mladež se igra na orahe. 

U vrijeme objeda upale se dvije svijeće i trnu se na isti način, kao 
na Badnjak. 

Na Božić dolazi opet položaj svom starcu i babi i ostaje kod njih 
cijeli dan. Uveče nakite ga kobasicom, povesmom, i kolačem i prate ga 
svi njegovoj kući pjevajući** 

Ajte, gosti za radosti! 

Oj ovčice moja, oj jelo zelena! 

Mi pratimo naše goste 

do po sela čašicama, 

od po sela pismicama* 

U zetovoj kući ponude ih s boljim jelom, gdje ostaju do polnoći. • 

Na drugi dan Božića dolazi opet položaj i ostaje cijeli dan, a uveče 
prate ga kao i dan prije. 

Na treći dan Božića iznose slamu iz kuće, meću je po voćkama, da 
bolje rode. Kad se slama iznese iz sobe, kaže se: »Mi sada Božić pre- 
dajemo Ciganima«. 

Stara godina. Taj dan se posti do večere, na kojoj jedu meso i mrsna 
jela. Za vrijeme večere čestita se Nova godina. 

Nova godina se čestita ovako: »Čestitam vam Novu Godinu, živi 
i zdravi ostali i više novih godina dočekali«. Toga dana prije objeda 
kleknu oko stola i glasno mole. 

Sveta tri kralja. 1. Uoči tih svetaca blagoslivlje se voda. 2. Uveče 
se pojedinačno pomole Bogu. 3. Ujutro još prije zvona određuje kuće- 
domaćin, kud će koji s blagoslovljenom vodom. Najstarija žena posveti 
bunar i bašću, reduša živad, svinjari, govedari i čobani svaki svoje stado, 
a jedan ukućanin ide i posveti njive, livade i gumno — kudgod dođe, 
klekne, pozdravi Gospu i blagoslivlje. 4. U tri sata u jutro idu žene na 
groblje i posvete grobove rodbine. 5. Ujutro se umivaju najprije u vodi 
bunarici, a zatim i svetoj vodi. ♦ 

Gatanja. 1. Na Badnjak poste momci i djevojke da vide, tko je 
suđeni. 2. Kad se na Badnjak slama unese i prozori zatvore, ne otvaraju 
se dok je slama u kući. 3. Na Badnjak na večer jede se pečena beskorka, 
da se ne ošuga čovjek ni žena. 4. Na Badnjak nesmije sočivo na stol- 
njak, da ne bude u kući stjenica. 5. Prije juhe ne smije se okusiti suhih 
šljiva, jer će biti puna kuća Švaba. 6. Prije juhe ne smije se jesti makov- 
njača, jer će biti puna kuća mravi. 7. Sanduci i ormari ne otvaraju se 
za vrijeme Božića, da ne bi vuk klao marvu. 8. Kreveti su svećano ure- 
đeni, ali se na njima ne spava, nego na slami. 9. Cijelog Božića stoji na 
svolu marama i ključ. Mora se paziti, da marama ne padne na pod. To 
im treba za gatanje. 10. Ključ trebaju za liječenje od fraza. Od Božića do 
tri kralja: 11. Niko ne smije ići po drva i vodu po mraku. 12. Konji se 
ne smiju napajati, kvas mijesiti poslije sunčeva zalaza. 13. Presti se 
ne smije u veče i kroz noć. 14. Ne smije se sukati ni sastavljati pređa za 
stan. 15. Ne luže prijesnu pređu. 16. Na nijednom vretenu ne smije ostati 
pređe od Božića do Tri kralja, ako je to napredeno prije Božića; ne 
smiju motati ni na rašak, zato se sva pređa namota na rašak prije Bo- 
žića. 17. Koliko vretena napredu danju od Božića do Tri kralja, toliko će 
imati te godine truba tkanja. 


GLAZBENI SADRŽAJ: 

1. Ivo Bjelovučić: NUNAJ, NUNAJ... Skladba je veoma lagana i pri- 
kladna za pjevanje početnika. Riječi su narodne. 

2. Ivo Brkanović: O DOBRI NAŠI PASTIRI. Skladba je pisana za 
jednoglasno pjevanje. Jednostavna je i lagana, pa će je moći izvoditi i 
početnici. 

3. Ivo Brkanović: PORODI NAM DIVICA. I ova pjesma pisana je 
jednostavno i lagano, pa će je moći pjevati u školama i obiteljima u vri- 
jeme božićnih blagdana. 

4. Ivo Brkanović: NIJE LJETO DA SE VANI ŠETA. Ovu vrst pje- 
sama zove naš narod koledom (u Dalmaciji: kolenda). Pjeva ih mladež 

0 božićnim blagdanima pri čestitanju Božića i Nove Godine. Dječaci pje- 
vaju pred kućom kroz cijelo selo, a nakon otpjevane pjesmice izlazi doma- 
ćica i daruje ih raznim voćem i kolačima, rjeđe masom (suhim kobasi- 
cama i slaninom). Skladba je teža, ali nije teška i neizvediva. Ako promo- 
trimo glazbeni sadržaj vidjet ćemo, da se glazbena građa ponavlja i to 
na jednostavan ali veoma zanimljiv način. Riječi pjesama pod brojem 2, 3 

1 4 su narodne iz Dalmacije. Preporučamo! 


140 


5. Milo Cipra: PORUČILA BOŽIĆEVA MAJKA. Pri izvođenju ove 
skladbe moramo paziti na pojedine znakove. Nije teška, ali prije izvo- 
đenja iste moramo paziti na glazbeno gradivo, koje se sastoji od dva dijela. 

6. S. Tarzicija Fosić: PRVA JE VURA TE NOĆI. Napjev te pjesme je 
narodni iz Mraclina — Turopolje. Skladateljica je zabilježila napjev po pje- 
vanju svoje učenice Dade Cvetnić i obradila ga za zborno pjevanje. Sklad- 
ba je jednostavna i prikladna za izvođenje. U ovaj primjer neka se ugle- 
daju svi oni, koji mogu otpjevati ili zabilježiti koju narodnu pjesmu i 
neka je pošalju uredništvu Proljeća. 

7. Zlatko Grgošević: Vse tičice lepo poje. Glazbeno gradivo ove ko- 
lede je na početku i koncu jednako, dok je u sredini novo gradivo. Svojim 
opsegom i ritmom, a napose lijepim riječima zanimljiva je i podesna za 
školsko i obiteljsko pjevanje. 

8. Josip Hatze: O PASTIRI! Skladatelj je ovu poznatu pjesmu obra- 
dio za muški zbor. Obradba je lagana i podesna za izvođenje sa školskim 
zborovima. 

9. Josip Hatze: VESELJE TI NAVJEŠĆUJEM. I ova je pjesma raši- 
rena po cijeloj Hrvatskoj, pa je donosimo u ovoj obradbi, jer je lagana 
i pijevna i time zanimljiva za pjevače. 

10. Mirko Kolarić: PASTIR ZOVE SI DRUGA. Skladatelj je obradio 
narodnu pjesmu koju je zabilježio poznati hrvatski sakupljač pjesama Dr. 
Vinko Žganec. Obradba je jednostavna i lagana za izvođenje. 

11. Mirko Kolarić: VESEL GLAS DIGNIMO. Jednostavna narodna 
pjesma koju je skladatelj obradio za troglasno pjevanje. 

12. Ante Kopitović: CIJELO NEBO SJAJEM SIJE. Riječi su narodne 
i jako lijepe, a skladba je od spomenutog skladatelja. 

13. S. Lujza Kozinović: U TO VRIME GODIŠTA. Riječi su iste samo je 
napjev iz Brčkog. 

14. S. Lujza Kozinović: U TO VRIME GODIŠTA. Ta božična pjesma 
raširena je po cijeloj Hrvatskoj. Gotovo iste riječi pjevaju se u pojedinim 
krajevima na različite napjeve. U ovom broju donosimo napjeve iz Bosne 
i Dalmacije. Napjeve je zabilježila i obradila za dvoglasno pjevanje skla- 
dateljica. Još mnogo, mnogo lijepih narodnih napjeva imade u našim kra- 
jevima, ali mnogi pojedinci, pa i stručnjaci ne posvećuju dovoljnu pažnju 
‘tom osebujnom kulturnom bogatstvu našeg naroda. 

15. Slavko Modrijan: O, MARIJA, MARIJA. Na narodne riječi skla- 
dana je ova skladba, koja svojim sadržajem ne postavlja gotovo nikakve 
poteškoće na izvodioce. U srednjem dijelu podijeli se drugi glas (alt) u 
dva dijela. 

16. Slavko Modrijan: IDEM SPAT, BOGA ZVAT. Riječi su također 
narodne iz Velike Gore. Skladba je pisana za troglasni dječji zbor jedno- 
stavno i lako, pa će dobro doći za pjevanje na priredbama hrvatske mla- 
deži. Pri pjevanju druge strofe u srednjem dijelu gdje je dvostruki tekst 
ponovimo onaj dio skladbe. 

17. Krsto Odak: DOBRA VEČER OVOM STANU. Riječi su narodne 
iz Dalmacije (Koleda). Skladba je dosta teška osobito glasovirski dio, pa 
će je moći izvoditi samo napredniji zborovi. 

18. Krsto Odak: U SE VRIME GODIŠTA. Napjev je ustaljen u Dal- 
maciji, ali svojom glazbenom građom nije naš. Skladatelj je ovu veoma 
obljubljenu pjesmu lijepo, upravo uzorno obradio. 

19. Branko Sakač: DOBER VAM VEČER GOSPODAR! Riječi su na- 
rodne iz Podravine, a svojim sadržajenm spada u kolede. Veoma je jedno- 
stavna i podesna za pjevanje. Prvi i zadnji dio su jednaki, dok je srednji 
novo gradivo. Preporučamo! 

20. Stanko Šimunić: DOĐE BOŽIĆ, OJ KOLEDO! Napjev i riječi su 
narodne. Svojim sadržajem spada u vrstu koleda o kojima smo pisali u 
točki četvrtoj. Skladatelj je obradio za jednoglasno pjevanje i glasovir, 
pa će svojom jednostavnošću dobro doći školskim i dječjim zborovima. 

21. Miroslav Šlik: USPAVANKA MALOM ISUSU. Skladatelj je ovu 
hrvatsku božičnu pjesmu iz Lupoglava obradio za gusle i glasovir. Obrad- 
ba je jednostavna i pregledna, pa nemamo napose ništa primjetiti. Dobro 
će doći pojedincima, a naročito u obitelji pri božičnom veselju. 

22. Miroslav Šlik: RODIO SE BOG. Taj napjev je iz zbirke Gjure 
Veljkovića od godine 1807. Ovaj napjev kao i napjeve pod brojem 21 i 23 
uredio je Franjo Dugan st. Obradba je veoma lijepa i poučna za mladež. 

23. Miroslav Šlik: O PASTIRI VJERNI ČUVARI. Stara je božična pje- 
sma, a sastoji se iz dva dijela i to u dorskom načinu radi čega imade slu- 
čajnu snizilicu es koja se ne označuje na početku skladbe. Lijepa je i la- 
gana skladba, pa je osobito preporučamo. 

24. Miroslav Šlik: ETE, O LJUDI SIM! Narodna je božična pjesma 
iz Predin Dola blizu Jastrebarskog. Pjesmu je slobodno obradio skladatelj 
za troglasni zbor, a može je pjevati i dvoglasni, jer je potpuno dosta za 
pjevanje u srednjem i posljednjem dijelu nekoliko dobrih pjevača. 

25. Miroslav Šlik: NEŠTENTAJTE PASTIRI! I ova pjesma je iz Pre- 
din Dola blizu Jastrebarskog. Obrađena je za dvoglasni zbor. Preporu- 
čamo! 

26. Rudolf Taclik: NA NEBU JE ZVIJEZDA IZAŠLA. Ovu pjesmu 
obradio je skladatelj za glasovir. Riječi su potpisane sa svrhom, da mladeži 
omogući pjevanje. Posebno mora svirač paziti na lijevu ruku kojom izvodi 
sve vezano i ne prejako. 

27. Rudolf Taclik: RADUJMO SE I PIVAJMO. Obradba ove pjesme 
za glasovir je veoma laka, pa će je moći svirati i početnici. 

28. Rudolf Taclik: NARODI NAM SE. Ta pjesma je veoma raširena i 
obljubljena u hrvatskom narodu. Skladatelj ju je obradiog za izvođenje 
na glasoviru i namijenio početnicima. 

29. Dr. Vinko Žganec: POSLUŠAJTE SVI SADA. Međimurska je na- 
rodna pjesma koju je zabilježio i obradio za mješoviti zbor poznati hrvat- 
ski sakupljač narodnih napjeva Dr. V. Žganec. Troglasne mješovite zbo- 
rove donosimo zato, jer želimo, da se u redovima hrvatske mladeži pjeva 
dobro i korisno po izvodioce i slušatelje. Pjesma je veoma lagana i lijepa. 

30. Dr. Vinko Žganec: RADUJMO SE I PIVAJMO. Tu pjesmu zabi- 
lježio je skladatelj u hrvatskoj Bačkoj, u kraju u kojem je ona živjela 
stoljećima u srcima bačkih Hrvata, naše braće koja su do dana današnjeg 
podnašala sve tegobe čovjeka-Hrvata. Obrađena je za troglasni mješo- 
viti zbor. 

31. Dr. Vinko Žganec: HOJ, HOJ, GDE SI JOŽEF MOJ? Lijepa je 
božična pjesma iz ravnog Međimurja. U svakom broju donosimo po ne- 
koliko odabranih napjeva iz tog kraja koji su nepobitni dokaz, da je kul- 
turni život Međimurca sastavni dio opće kulture hrvatskog naroda. 

GLAZBENE ZABAVE ZA MLADEŽ 
(Uređuje Zlatko Grgošević) 

Hrvatski je narod glazbeno nadaren. Mnoge su znamenite pjevačice, 
pjevači i glazbenici rođeni u Hrvatskoj poznati u širokom umjetničkom 
svijetu. Hrvatsko glasbeno stvaranje prodire preko granica naše domo- 
vine, pa i strane novine i časopisi bilježe uz imena hrvatskih glazbenih 
umjetnika oduševljene pohvale. 

U Nezavisnoj Državi Hrvatskoj dužni smo svi nastojati da razvijamo 
nadarenost naše mladeži. Umjetnost predstavlja visoki stupanj uljudbe, pa 
smo dužni priskočiti u pomoć svakome, tko želi upoznati zakone na ko-* 
jima se osniva umjetničko stvaranje i, tko želi pregledati razna područja 
umjetničkog stvaranja i djelovanja. 

Svaki od vas, naši čitatelji, naći će u »Proljeću« nekoliko stranica, 
na kojima će biti upute za glazbeno djelovanje mladeži, za upoznavanje 
glazbe i glazbenika, na zabavni i mladeži prikladni način. 

Uredništvo vam obećaje, da će odgovarati na svako vaše pitanje, 
koje se odnosi na glazbu i glazbenike, a osim toga će na ovome mjestu i 
samo postavljati pitanja na vas, da spretnim odgovorima proširite svoje 
znanje o glazbi i da sami uđete postepeno u svijet zvukova, koji uljep- 
šava duše i srca. Budite svi naši suradnici, pa radite s nama, jer je možda 
mnogi među vama pun smisla za umjetničke ljepote, a nema zgode da 
sam razvije svoje sposobnosti. 

Naš je cilj stvoriti oduševljene prijatelje glazbe, a hrvatska je mla- 
dež prva pozvana da to postane! 

ZA MJESEC PROSINAC 

1. Malo glazbene teorije 

Kad na Badnjak i u dane Božića svi budete pjevali starinsku hrvat- 
sku božićnu pjesmu »Narodi nam se kralj nebeski«, pokušajte po sluhu i 
svojem znanju napisati napjev (melodiju) te pjesme — notama. Ne slu- 
žite se glasovirom, ni bilo kojim glazbalom (instrumentom), a ponajmanje 
time, da napjev prepišete. Napišite sami, kako mislite da je dobro. 

2. Kakvo vam je glazbeno pamćenje? 

Pokušajte sami dozvati u pamet sve božićne pjesme, koje znate pje- 
vati. Uzmite komadić papira, pa napišite početne riječi tih pjesama i onda 
zbrojite, koliko ih ukupno pamtite. 

3. Što razabirete iz nota? 

Napišite nam, iz koje je hrvatske božićne pjesme ovaj odlomak i 
kakve se riječi pjevaju na ovu glazbu: 

4. Koje Instrumente (glazbala) poznate? 

Da lakše odgovorite na ovo pitanje, mi ćemo vam pomoći tako da 
vam označimo početno slovo instrumenta. 


i)F 

2) V 

3)0 

4)G 

5) H 

6) T 

7) K 

8) B 




5. Što znadete o glazbenicima (skladateljima)? 

Mi ne sumnjamo u to, da je mnogi naš čitatelj polazio koncertne i 
kazališne glazbene izvedbe. Svako djelo, koje je čuo na tim izvedbama, 
stvorio je neki majstor, pa je vrijedno, da upamtimo imena onih velikana, 
koji su poklonili svijetu velika i neprolazna glazbena djela. 

Pokušajte odgovoriti: 

a) Tko je stvorio operu »Figarov pir«? 

b) Tko je skladao oratorij »Mesija?« 

c) Tko je bio najveći majstor glazbenog oblika nazvanog »fuga«? 

d) Navedite imena trojice skladatelja, koji su pisali »sonate«. 

e) Koji je književnik napisao riječi (libretto) za operu »Porin«, koju 
je uglazbio Vatroslav Lisinski? 

f) Spomenite naziv neke skladbe Chopina, koju ste čuli. 

g) Tko je napisao operu u kojoj se zove glavna pjevačica Gilda? 
Koja je to opera? 

h) Čija je glazbena drama »Suton bogova«? 

6. Pokušajmo sami stvoriti lijepu melodiju! 

Ovdje vam dajemo početak jedne melodije, koja mora obuhvatiti u 
svemu 8 taktova. Dajte nastavite, tako da melodija bude lijepa i jasna. 

v 7. Još malo glazbene teorije: 

a) Čim se razlikuje dur skala od mol skale? 

b) Što je suzvuk ili akord? 

c) Poredajte ove note tako, da prva bude najduža, a iza nje poste- 
peno sve kraće: 




d) Na koji način nastaje zvuk? 

e) Što znači izraz allegro? 

f) Je li napjev hrvatske himne »Lijepa naša« u duru ili molu? 

g) Pokušajte i popunite raznim trajanjima po dva takta (mjere) u 
ovim vrstama mjere: 

8. Najteže pitanje! 

Kakva .je razlika između vojničke glazbe i simfonijskog ili opernog 
orkestra? 

NAPOMENA. Tko želi, neka pošalje odgovor na naše uredništvo. 
U slijedećem broju odgovorit ćemo sami na sva pitanja, pa će svatko vi- 
djeti, koliko je njegovo glazbeno znanje. - ' 


144 


UREDNIŠTVO »PROLJEĆA«: 

;rv-'p£'j --V v i:- ' . ■ ■ • v\, . .• 

ZAGREB, SOLOVL3EVA 18 

BRZOGLAS 80-02 — ČEK. RAČUN 31.611 


